ย่านชุมชนเก่า: ชุมชนบ้านโนนหอม
ที่อยู่: ตำบลโนนหอม อำเภอเมืองสกลนคร จังหวัดสกลนคร ภาคตะวันออกเฉียงเหนือ
ลักษณะสำคัญ: ชุมชนบ้านโนนหอม เป็นชุมชนเล็กตั้งอยู่บนสภาพภูมิประเทศที่เป็นที่ราบ พื้นที่โดยรอบชุมชนเป็นพื้นที่เกษตรกรรม ได้แก่ นาข้าว เป็นชุมชนพักอาศัยกึ่งชนบท ลักษณะสังคมภายในชุมชนยังคงเป็นไปในลักษณะของวิถีชีวิตและวัฒนธรรมแบบชนบท ประชากรในชุมชนประกอบอาชีพด้านเกษตรกรรมเป็นหลัก ได้แก่ การทำนา เป็นชุมชนชาติพันธุ์ผู้ไท ที่มีความโดดเด่นคือเป็นเรือนผู้ไทโบราณแบบดั้งเดิม มีการใช้ไม้เป็นวัสดุหลักในการก่อสร้าง หลังคามุงแป้นเกล็ด